《秋夜望云旅怀》
明代·卢楠

秋来五色云在眼，浮花蔓草相鲜新。天空似是巫山绕，日暮更与银河临。

凭栏久望待不至，倏忽变化苍麒麟。卫川冥冥在何许，我意乘此寻归津。

终然翻飞不可去，弃我还从铜马尘。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。